કેવી વિડંબના છે કે દેશની સર્વોચ્ચ તપાસ એજન્સી એક વ્યક્તિની શોધખોળ ન કરી શકી! સી.બી.આઇ.એ કેસને ગંભીરતાથી લીધો જ ન હતો તેવું સ્પષ્ટ પ્રતિત થાય છે. દિલ્હી પોલીસ અને સી.બી.આઇ. બંને નજીબને શોધવામાં નિષ્ફળ પુરવાર થયા તે તેમની કાબેલિયત કે આવડત પર પ્રશ્નાર્થ નથી પરંતુ સમગ્ર વ્યવસ્થાતંત્ર પર પ્રશ્નાર્થ ઉભો કરે છે. વ્યવસ્થાતંત્ર ભલે લોકશાહીનો સ્તંભ હોય પરંતુ તે સ્વતંત્ર નથી. તેના ઉપર સત્તાપક્ષ છવાયેલો હોય છે. લોકતંત્રના પ્રતિનિધિઓએ વ્યવસ્થાતંત્રને કમજાર અને નિસહાય બનાવી દીધું છે. બીજી તરફ ન્યાયતંત્ર પણ પોતાની સ્વતંત્રતા બચાવવા ઝઝૂમી રહ્યું છે. અલબત્ત ન્યાયપાલીકા પણ મહંદઅંશે લોકતંત્રના પ્રતિનિધિઓના અંકુશમાં આવી ચૂકી છે. હવે ન્યાયના માપદંડો લોકોની જાતિ, ધર્મ, સંપ્રદાય અને પ્રદેશ જાઈને નક્કી થાય છે અને થતા રહેશે.